Kirsten Dunst. Kirsten Caroline Dunst (; 30-aprel, 1982) amerikalik aktrisa, xonanda va modeldir. U 1989-yili Woody Allen'ning "New York Hikoyalari" antologiyasida debutlik qildi. 12 yoshida Dunst "" (1994) filmida Claudia ismli vampirni oʻynab, eʼtibor qozondi, bu ijrosi uchun Oltin Globus mukofotiga nomzod etib koʻrsatildi. Oʻsha yili u shuningdek "Kichik Ayollar" filmida oʻynadi. Dunst keng xalqaro shuhratga "Oʻrgimchak-odam" trilogiyasidagi (2002-07) Mary Jane Watson rolidan soʻng erishdi. Shundan keyin u "Wimbledon" (2004) romantik komediyasida, "Begʻubor Ongning Abadiy Charaqlashi" (2004) romantik ilmiy-taxayyulotida va Cameron Crowe'ning "Elizabethtown" (2005) tragikomediyasida ijro etdi. U Sofia Coppola'ning "Marie Antoinette" (2006) filmida bosh rolni oʻynadi va "Doʻstlarni Qanday Yoʻqotish & Qanday Odamovi Boʻlish" (2008) komediyasida qatnashdi. U 2011-yili Lars von Trier'ning "Melanxoliya" filmidagi roli uchun Cannes Film Festivalida Eng Yaxshi Aktrisa mukofotini oldi. 2001-yili Dunst "Unut Buni" filmida ilk bor qoʻshiq aytdi. U shuningdek "Mushuk Miyovi" (2001) filmi uchun ham jazz ashulasini kuyladi.